SGP พุ่ง4% หลัง “วรวิทย์” ขายบิ๊กล็อตสูงกว่ากระดาน ดึง”Mitsuuroko Group”ถือหุ้นใหญ่เบอร์3
SGP พุ่ง4% หลัง "วรวิทย์" โยนบิ๊กล็อต 160 ล้านหุ้น ดึง "Mitsuuroko Group" ถือหุ้นใหญ่เบอร์ 3 ล่าสุดอยู่ที่ 10.40 บาท บวก 0.40 บาท หรือ 4% มูลค่าซื้อขาย 112.66 ล้านบาท
SGP พุ่ง 4% หลัง "วรวิทย์" ขายบิ๊กล็อต ดึง "Mitsuuroko Group" ถือหุ้นใหญ่เบอร์ 3 ล่าสุดอยู่ที่ 10.40 บาท บวก 0.40 บาท หรือ 4% มูลค่าซื้อขาย 112.66 ล้านบาท
19 มิ.ย. 2562

ผู้สื่อข่าวรายงานว่า ราคาหุ้น บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ล่าสุด ณ เวลา 10.17 น. อยู่ที่ 10.40 บาท บวก 0.40 บาท หรือ 4% สูงสุดที่ 10.40 บาท ต่ำสุดที่ 10.30 บาท ด้วยมูลค่าซื้อขาย 112.66 ล้านบาท ทั้งนี้ ราคาหุ้น SGP ปรับตัวขึ้นสูงสุดในรอบ 1 เดือน นับตั้งแต่ราคาหุ้นอยู่ที่ระดับ 10.60 บาท เมื่อวันที่ 10 พ.ค.2562

โดยวานนี้ (19 มิ.ย.) มีรายการสรุปซื้อขายกระดานรายใหญ่ (Big lot) ของหุ้น บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP จำนวน 2 รายการ ปริมาณ 160 ล้านหุ้น มูลค่ารวม 1.84 พันล้านบาท ราคาเฉลี่ย 11.52 บาทต่อหุ้น สูงกว่าราคาบนกระดานหลักที่ปิดเมื่อวานนี้ในระดับ 10 บาท
ทั้งนี้ SGP แจ้งว่ารายการบิ๊กล็อตดังกล่าวเป็นการทำรายการขายหุ้นของ นายวรวิทย์ วีรบวรพงศ์ ซึ่งเป็นผู้ถือหุ้นใหญ่ของบริษัท ได้ขายหุ้นจำนวน 160 ล้านหุ้น คิดเป็นสัดส่วน 8.71% ให้กับ Mitsuuroko Group Holdings Co., Ltd. (Mitsuuroko) หลังการขายหุ้นทำให้นายวรวิทย์ คงเหลือสัดส่วนการถือหุ้น 39.38% จากเดิม 48.09% โดยการขายหุ้นครั้งนี้ไม่เป็นผลให้มีการเปลี่ยนแปลงอำนาจการควบคุมบริษัท รวมถึงไม่มีผลกระทบต่อโครงสร้างบริหาร และนโยบายการดำเนินธุรกิจของบริษัทแต่อย่างใด
สำหรับ Mitsuuroko ประกอบธุรกิจเป็นผู้จัดหาพลังงาน ตลอดจนผลิตภัณฑ์และบริการที่เกี่ยวเนื่อง รวมทั้งถ่านหิน ถ่านหินอัดแท่ง จนถึงผลิตภัณฑ์ทางปิโตรเลียม และก๊าซปิโตรเลียมเหลว (LPG) ในประเทศญี่ปุ่น นอกจากนี้ Mitsuuroko ยังได้ขยายธุรกิจไปในด้านพลังงานทางเลือก ธุรกิจน้ำ และอาหาร เพื่อตอบสนองความต้องการของผู้บริโภคในประเทศญี่ปุ่น
โดยโครงสร้างการถือหุ้นของบริษัท ณ วันที่ 8 มีนาคม 2562จะเปลี่ยนแปลงดังนี้
